Islam di Palestin

Islam ialah agama utama di Palestin, menjadi agama bagi majoriti penduduk Palestin. Muslim meliputi 85% daripada penduduk Tebing Barat termasuklah penempatan Israel, dan 99% daripada penduduk Genting Gaza. Mazhab terbesar dalam kalangan Muslim Palestin ialah Ahli Sunah Waljamaah iaitu sebanyak 85% dan selebihnya 15% adalah Muslim yang tidak bermazhab.

Demografi

Islam 
Hari ini, Islam ialah agama utama di Tebing Barat dan Gaza. Kebanyakan penduduk di Negara Palestin ialah Muslim.(85% di Tebing Barat dan 99% di Genting Gaza).

Ahli Sunah Waljamaah 
Masyarakat Sunni merangkumi 85% daripada Muslim Palestin. yang berpegang pada mazhab Syafii, iaitu satu daripada empat mazhab perundangan Islam (fiqah) menurut Ahli Sunah Waljamaah. Golongan Salafi berakar di Gaza pada 1970-an, apabila pelajar-pelajar Palestin pulang daripada belajar luar negara dari pusat pengajian agama di Arab Saudi. Sekumpulan golongan Salafi di Gaza bersambung untuk menerima sokongan dan dana daripada Riyadh.

Syiah 
Dari tahun 1923 hingga 1948, terdapat tujuh buah kampung di tanah mandat Palestin yang mana penduduknya mengikut aliran Syiah (juga dikenali sebagai Metawali): Tarbikha, Saliha, Malkiyeh, Nabi Yusha, Qadas, Hunin, dan Abil al-Qamh. Kampung-kampung ini dipindahkan dari Perancis ke lingkungan British sebagai hasil perjanjian pada 1923. Kesemua mereka telah dipisahkan semasa Perang Arab-Israel 1948 dan bekas lokasi mereka kini terletak di utara Israel. Banci tahun 1931 merekodkan seramai 4,100 orang Metawali berada di Palestin.

Ahmadiyah 
Ahmadiyyah ialah kelompok kecil Islam di Palestin. Komuniti ini, yang tidak diiktiraf lagi sebagai pengamal Islam yang tulen, menghadapi penindasan dan mengalami sekatan berkahwin dengan orang Islam mengikut undang-undang syariah tempatan. Walaupun jumlah mereka tidak diketahui bilangannya secara tepat, laporan mencadangkan bahawa terdapat berdozen pengikut Ahmadiyah di Tebing Barat.

Tidak bermazhab 
Mengikut Pusat Kajian Pew, Muslim yang tidak bermazhab mempunyai 15% daripada penduduk Muslim Palestin.

Rujukan 

 
Palestin
Islam di Asia
Sejarah Palestin
Sejarah Islam